turjo4nis/wikipedia-bn-dump-20250701 huggingface dataset:
সিদল ভর্তা

বাংলাদেশের উত্তরাঞ্চলের গাইবান্ধা, রংপুর, কুড়িগ্রাম, লালমনিরহাট, নীলফামারী, দিনাজপুর, ঠাকুরগাঁও, পঞ্চগড় জেলার  জনপ্রিয় মুখরোচক খাবার সিদল ভর্তা। সাধারনত মলা,পুঁটি, টাকি মাছের শুটকি সাথে কচু বা মানকচুর ডাটা দিয়ে প্রথমে সিদল তৈরি করতে হয়, তারপরে উক্ত সিদলকে বিশেষ প্রক্রিয়ার মাধ্যমে ভর্তার উপযোগী করা হয়।

সিদল তৈরির সময় 
বছরের যে কোন সময় সিদল তৈরি করা যায়, তবে ফেব্রুয়ারি ও মার্চ বাতাসে আর্দ্রতা কম থাকায় সিদল তৈরির জন্য ভাল।

উপকরণসমূহ 
মলা,পুঁটি, টাকি মাছের শুটকি
মানকচুর ডাটা
হলুদ গুঁড়া
মরিচ
পিঁয়াজ 
রসুন 
আদা
সরিষার তেল
লবণ
খাওয়ার সোডা

সিদল তৈরির পদ্ধতি 

মলা, বা পুঁটি, অথবা টাকি মাছ প্রথমে ভালো করে ধুয়ে কড়া রোদে শুকিয়ে নিতে হয়। মাছের শুঁটকিগুলো ঢেঁকি বা সামগাইন (বড় আকারের কাঠের হামানদিস্তা) বা শিল-পাটা অথবা ব্লেন্ডারে গুঁড়া করে নিতে হয়। এরপর মানকচুর ডাঁটা ছিলে ধুয়ে নিয়ে কাঁচা অবস্থাতেই ঢেঁকি বা সামগাইন (বড় আকারের কাঠের হামানদিস্তা)অথবা শিল-পাটায় পিষে মানকচুর ডাটার মণ্ড  হয়।

মানকচুর ডাটার মণ্ডের  সঙ্গে মলা, পুঁটি, টাকি মাছের গুঁড়া, প্রয়োজনমতো খাওয়ার সোডা ধীরে ধীরে সবকিছুর সঙ্গে মিশিয়ে সমন্বিত মণ্ড তৈরি করতে হয়। সব মেশানো হয়ে গেলে মণ্ডগুলো হলুদ ও সরিষার তেল দিয়ে মেখে হাত দিয়ে গোল বা চ্যাপটা করে নিতে হয়। পাখি অথবা মাছি থেকে রক্ষা করতে ডালা বা কুলায় জাল দিয়ে ঢেকে  ৮-১০ দিন রোদে শুকিয়ে নিলেই তৈরি হয়ে যায় সিদল।

সংরক্ষণ পদ্ধতি 

সিদল রোদ থেকে এনে ঠাণ্ডা করে প্লাস্টিক/টিন/কাঁচের মুখবন্ধ পাত্রে অথবা পলিথিন ব্যাগে মুড়িয়ে রেফ্রিজারেটরেও সংরক্ষণ করা যায়। উভয় ক্ষেত্রে কিছু দিন পর পর রোদে শুকিয়ে নিলে সিদল দেড়-দুই বছর ভালো থাকে।

সিদল ভর্তার পদ্ধতি 

সিদল পুড়ে অথবা ঝরঝরে করে তাওয়ায় ভেজে নিতে হবে। মরিচ, পিঁয়াজ, রসুন, আদা লবণ, সরিষার তেল দিয়ে ভালো করে হাত দিয়ে বা শিল-পাটা অথবা ব্লেন্ডারে পিষে ভর্তা তৈরি করতে হবে। এরপরে গরম ভাতের সঙ্গে সিদল ভর্তা পরিবেশন করতে হয়।

তথ্যসূত্র

  প্রথমআলো
   bdlive24.com
  bdfish

বাংলাদেশের খাদ্য
বাংলাদেশী রন্ধনশৈলী
বাঙালি রন্ধনশৈলী
ভর্তা
উত্তরবঙ্গের রন্ধনশৈলী
মিনি স্টেডিয়াম, সৈয়দপুর

সৈয়দপুর স্টেডিয়াম ১৯৭৬ সালে প্রস্তাবিত, ২০১৮ সালে নির্মিত বাংলাদেশের একটি উপজেলা পর্যায়ের স্টেডিয়াম। স্টেডিয়ামটি নীলফামারী জেলার সৈয়দপুর উপজেলায় সৈয়দপুর পৌরসভার ১১ নং ওয়ার্ডের কুন্দল দহলায় রংপুর-দিনাজপুর মহাসড়কের দক্ষিণে অবস্থিত। স্টেডিয়ামের স্থানটি মুক্তিযুদ্ধের স্মৃতি বিজড়িত; বর্তমানে গ্যালারি বিহীন এবং অধিকাংশ ভূমি কপর্দকহীন অবস্থায় রয়েছে। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও উপজেলা ক্রীড়া সংস্থার তত্ত্বাবধানে রয়েছে। বর্তমানে এই স্থানে বাংলাদেশের জাতীয় দিবসসমূহের অনুষ্ঠান, উপজেলা পর্যায়ের ফুটবল ও ক্রিকেট লিগ ও অন্যান্য খেলাধুলা বিশেষ করে ভলিবল প্রতিযোগিতা অনুষ্ঠিত হয়।

ইতিহাস 
মুক্তিযুদ্ধ কালীন সময়ে ১৯৭১ সালে স্টেডিয়ামের আশেপাশে অবাঙালিদের আবাসস্থল ছিল। অবাঙালিরা বিভিন্ন স্থানে বাঙালিদের হত্যা করে স্টেডিয়ামের স্থানে মাটি চাপা দিত। পরবর্তীতে এই স্থানের গণকবর চিহ্নিত করা যায়নি। বাংলাদেশ স্বাধীন হওয়ার পর, ১৯৭৬ সালে চিকিৎসক আব্দুল গফফার এই স্টেডিয়াম তৈরির জন্য পাঁচ শতক জমি দান করেন। ১৯৭৭ সালে স্টেডিয়াম তৈরির জন্য শিলান্যাস করা হয়। পরবর্তীতে আরো চার একর জমি নীলফামারী জেলা প্রশাসক বরাদ্দ করেন।  ২০১৫ সালে জাতীয় অর্থনৈতিক পরিষদের নির্বাহী কমিটি (একনেক)- স্টেডিয়াম নির্মাণ প্রকল্পের অনুমোদন দেয়। যুব ও ক্রীড়া মন্ত্রণালয়াধীন মিনি স্টেডিয়াম নির্মাণ শীর্ষক প্রকল্পের আওতায় ১৩১ টি মিনি স্টেডিয়াম নির্মাণে সৈয়দপুর স্টেডিয়ামটি অন্তর্গত ছিল। চল্লিশ লাখ নিরানব্বই হাজার নয়শত আট টাকা ব্যয়ে এই স্টেডিয়ামের গ্যালারি বাদে প্রাথমিক নির্মাণকাজ করা হয়।২১ অক্টোবর, ২০১৮ তারিখে স্টেডিয়ামটি শেখ রাসেল মিনি স্টেডিয়াম  নামে উদ্বোধন করা হয়।

কাঠামো 
স্টেডিয়ামের ভূমি আয়তাকার। বর্তমানে স্টেডিয়ামের ভূমির পরিমাণ সাত একর ছয় শতক , যা সীমানা প্রাচীর দিয়ে ঘেরা রয়েছে। প্রাথমিক নির্মাণ কাজে খেলোয়াড়দের জন্য দুই কক্ষ বিশিষ্ট একটি ড্রেসিং ভবন, টয়লেটসহ ওয়াশরুম এবং দর্শকদের জন্য রয়েছে বসার জন্য কংক্রিট বেঞ্চ তৈরী করা হয়েছে। গ্যালারি নেই, তাই স্টেডিয়ামটি এখনো পূর্ণতা পায়নি।

আয়োজন

নিয়মিত আয়োজন 

 এই স্টেডিয়ামে প্রতিবছর বাংলাদেশের স্বাধীনতা ও বিজয় দিবসে কুচকাওয়াজ, শিশু সমাবেশ, শরীরচর্চা প্রদর্শনী এবং মুক্তিযোদ্ধা ও শহীদ মুক্তিযোদ্ধা পরিবারকে সংবর্ধনা  অনুষ্ঠান আয়োজিত হয়।
 উপজেলা পর্যায়ের জাতীয় স্কুল ও মাদ্রাসা গ্রীষ্মকালীন ও শীতকালীন ক্রীড়া প্রতিযোগিতা এই ভেন্যুতে নিয়মিত অনুষ্ঠিত হয়।
 সৈয়দপুর উপজেলা ক্রীড়া সংস্থার আয়োজনে ফুটবল ও ক্রিকেট প্রতিযোগিতা এই ভেন্যুতে নিয়মিত অনুষ্ঠিত হয়।

উল্লেখযোগ্য আয়োজন

ফুটবল প্রতিযোগিতা
 ১১-১৬ সেপ্টেম্বর, ২০১৮ঃ বঙ্গবন্ধু শেখ মুজিবুর রহমান জাতীয় গোল্ডকাপ ফুটবল টুর্নামেন্ট (অনূর্ধ্ব-১৭) সৈয়দপুর উপজেলা পর্যায়ের ফুটবল প্রতিযোগিতা এই ভেন্যুতে অনুষ্ঠিত হয়।
 ২ জুলাই, ২০১৮ঃ বঙ্গবন্ধু ও বঙ্গমাতা বেগম ফজিলাতুন্নেসা মুজিব গোল্ডকাপ প্রাথমিক বিদ্যালয় ফুটবল প্রতিযোগিতা-২০১৮ এই ভেন্যুতে অনুষ্ঠিত হয়।
১ আগস্ট, ২০১৯ঃ বঙ্গবন্ধু ও বঙ্গমাতা বেগম ফজিলাতুন্নেসা মুজিব গোল্ডকাপ প্রাথমিক বিদ্যালয় ফুটবল প্রতিযোগিতা-২০১৮ এই ভেন্যুতে অনুষ্ঠিত হয়।

অন্যান্য ব্যবহার 

 ২০১৯: বাংলা নববর্ষ উপলক্ষে সৈয়দপুর উপজেলা ক্রীড়া সংস্থার উদ্যোগে এই ভেন্যুতে মাসব্যাপী বৈশাখী মেলার আয়োজন হয়েছে।

তথ্যসূত্র

আরও দেখুন 

বাংলাদেশের ফুটবল মাঠ
নীলফামারী জেলা
সৈয়দপুর উপজেলা
বাংলাদেশের স্টেডিয়াম
বাংলাদেশের ক্রিকেট মাঠ
২০১৮-এ বাংলাদেশে প্রতিষ্ঠিত
দারুল উলুম করাচি

জামিয়া দারুল উলুম করাচি ( ; ) পাকিস্তানের একটি মাদরাসা (ইসলামি শিক্ষা প্রতিষ্ঠান)। দারুল উলূম দেওবন্দের মূলনীতিকে ভিত্তি করে পরিচালিত হয় মাদরাসাটি। মাধ্যমিক বিদ্যালয় পর্যায়ে ছেলে-মেয়েদের পৃথক অনুষদের আছে। ইসলামিক শিক্ষা ও স্কুলের শিক্ষার সর্বোচ্চ মান রয়েছে। ঐতিহ্যগত ইসলামিক স্টাডিজ এবং সমসাময়িক একাডেমিক বিষয়গুলিকে সমন্বিত পাঠ্যক্রম আকারে পড়ানো হয়ে থাকে।

ইতিহাস 
১৯৫১ সালে প্রয়াত মুফতি মুহাম্মদ শফি ও নূর আহমদ কর্তৃক প্রতিষ্ঠা হয়। এর আগে তিনি দারুল উলুম দেওবন্দের সঙ্গে যুক্ত ছিলেন। যেখানে তিনি প্রধান মুফতি হিসাবে নিযুক্ত ছিলেন। ১৯৪৭ সালে দেশ স্বাধীনতার ফলে পাকিস্তান চলে যান। দারুল উলুম করাচির মুহতামিম (উপাচার্য) মুহাম্মদ রফি উসমানী। শায়খুল হাদিস ও নায়েবে মুহতামিম (সহ উপাচার্য) পাকিস্তানের গ্র্যান্ড মুফতি মুহম্মদ তাকি উসমানী। দুজনই প্রতিষ্ঠাতা মুফতি শফী উসমানীর সন্তান। এটি ওগো ওয়াটার টেকনোলজিসর কাছাকাছি।

শিক্ষার ধরন 
জামায়াতের নিম্নলিখিত বিভাগ রয়েছে:

 নাজারা-ই কুরআন (দেখে কুরআন পঠন) 
 তাহফিজ-উল-কুরআন (কুরআন মুখস্থকরণ ) 
 তাজভিদ (কুরআনিক ফনেটিক) 
 ইসলামিক অর্থনীতি বিভাগ 
 ইসলামি আইন বিভাগ 
 ইসলামি বিচার বিভাগ 
 হাদিস বিভাগ 
 তফসির বিভাগ 
 ইংরেজি ভাষা বিভাগ 
 রাজনীতি বিভাগ 
 আরবি ভাষা বিভাগ 
 তথ্য প্রযুক্তি বিভাগ

পাঠ্যবহির্ভূত কার্যক্রম: 

 পাঠ্যপুস্তকের বাইরে অনুমোদিত অন্যান্য কিতাব পড়া।
 ছুটির দিনে বক্তৃতা অনুশীলনের জন্য মাহফিল।
 ছাত্রাবাস পরিষ্কার পরিচ্ছন্ন রাখার কাজ করা।
 শারীরিক ব্যায়াম ও বিনোদনের জন্য দারুল উলূম করাচির খেলার মাঠে খেলায় অংশ গ্রহণ করা।

উল্লেখযোগ্য ব্যক্তিত্ব
 আবদুল হাই আরিফী
 মুহাম্মাদ আবদুল মালেক – বাংলাদেশি হাদিস বিশেষজ্ঞ ও হানাফি ফকিহ 
 মুফতি দেলোয়ার হুসাইন  – বাংলাদেশি 
  মিজানুর রহমান সাঈদ – ‍বাংলাদেশি
 শায়খ হারুন ইজহার - বাংলাদেশি

আরও দেখুন 

 আল-হাইআতুল উলয়া লিল-জামি‘আতিল কওমিয়া বাংলাদেশ
 বেফাকুল মাদারিসিল আরাবিয়া বাংলাদেশ
 দারুল উলুম দেওবন্দ

তথ্যসূত্র

বহিঃসংযোগ 
 প্রাতিষ্ঠানিক ওয়েবসাইট

পাকিস্তানের দেওবন্দি মাদ্রাসা
শফি উসমানি
পাকিস্তানে ইসলামি বিশ্ববিদ্যালয় ও মহাবিদ্যালয়
করাচির বিশ্ববিদ্যালয় ও কলেজ
১৯৫১-এ প্রতিষ্ঠিত শিক্ষাপ্রতিষ্ঠান
১৯৫১-এ পাকিস্তানে প্রতিষ্ঠিত
দেওবন্দি শিক্ষাপ্রতিষ্ঠান
ফ্রান্সের চলচ্চিত্র শিল্প

ফ্রান্সের চলচ্চিত্র শিল্প ফ্রান্স অথবা বিদেশে ফরাসি চলচ্চিত্র নির্মাতাদের তৈরি সৃজনশীল চলচ্চিত্রগুলিকে বোঝায়।

ফ্রান্স চলচ্চিত্রের জন্মভূমি এবং এখানেই চলচ্চিত্র শিল্প এবং চলচ্চিত্র নির্মাণ প্রক্রিয়ার অনেক উন্নতি সাধন হয়। বেশ কয়েকটি গুরুত্বপূর্ণ চলচ্চিত্র আন্দোলনের, যেমন নভেল ভোগ, সূত্রপাত এই দেশে ঘটে। এখানকার চলচ্চিত্র শিল্প বেশ সমৃদ্ধ যার প্রধান কারণ ফরাসি সরকার দ্বারা সরবরাহকৃত সুরক্ষা।

এখানকার সমৃদ্ধ এবং উদ্ভাবনী চলচ্চিত্র সংস্কৃতি ছাড়াও ইউরোপ এবং বিশ্বব্যাপী শিল্পীদের জন্য ফ্রান্স একটি সমাবেশ স্থান। এ কারণে ফ্রান্সের চলচ্চিত্র কখনো কখনো বিদেশি চলচ্চিত্রের সাথে বিজড়িত হয়। বিভিন্ন দেশ যেমন পোল্যান্ড (রোমান পোলানস্কি, ক্রিস্তফ কিয়েশ্‌লফ্‌স্কি, এবং আন্দ্রে জুলাভস্কি), আর্জেন্টিনা (গ্যাসপার নোয়ে এবং এদগার্দো কোজারিনস্কি), রাশিয়া (আলেক্সান্দ্রে আলেক্সেইফ, আনাতোলে লিতভাক), অস্ট্রিয়া (মাইকেল হানেকে), এবং জর্জিয়া (গেলা বাবলুয়ানি, অটার ইসোলিয়ানি)-এর পরিচালকরা ফরাসি চলচ্চিত্রে গুরুত্বপূর্ণ অবদান রেখেছে। অন্য দিকে, ফরাসি পরিচালকরা অন্য দেশে সফলতা অর্জন করে যেমন লুক বেসন, জ্যাক টার্নার এবং ফ্রান্সিস ভেবার যুক্তরাষ্ট্রে প্রভাবশালী ক্যারিয়ার গঠনে সক্ষম হন।

তথ্যসূত্র

বহিঃসংযোগ
 ইউনিফ্রান্স.ওআরজি
 ফরাসি চলচ্চিত্রের তালিকা
 ফরাসি চলচ্চিত্র
 ফরাসি নির্মাতা 

ফ্রান্সের চলচ্চিত্র শিল্প
ফ্রান্সের সাংস্কৃতিক ইতিহাস
ফ্রান্সের চলচ্চিত্র মাধ্যম
সাংস্কৃতিক মুসলিম

সাংস্কৃতিক মুসলিম ধর্মীয়ভাবে নিষ্ক্রিয় বা ধর্মনিরপেক্ষ ব্যক্তি। যারা শুধু পারিবারিক পটভূমি, ব্যক্তিগত অভিজ্ঞতা বা সামাজিক ও সাংস্কৃতিক পরিবেশের কারণে মুসলিম সংস্কৃতির সাথে পরিচিত হয়। সাংস্কৃতিক মুসলিম গোটা বিশ্ব জুড়েই পাওয়া যায়; তবে মধ্যপ্রাচ্যের আরবি ভাষাভাষী দেশগুলির পাশাপাশি ইসরায়েল, ইরান, ইউরোপ, মধ্য এশিয়া, উত্তর আমেরিকা এবং দক্ষিণ ও দক্ষিণ-পূর্ব এশিয়ায় এদের সংখ্যা অনেক বেশি।

সংজ্ঞা 
মধ্য এশিয়া এবং পূর্ব কমিউনিস্ট রাষ্ট্রগুলিতে,  তারা "সাংস্কৃতিক মুসলিম" শব্দটি তাদের মুসলিম পরিচয়কে কেবল জাতীয় ধর্মীয় বিশ্বাসের পরিবর্তে নির্দিষ্ট জাতীয় ও জাতিগত  পরিচয় দেওয়ার জন্য ব্যবহার করে। 

মালিস রুথভান (২০০০) পদ অনুসারে "সাংস্কৃতিক মুসলিম" এবং "নামমাত্র মুসলিম" পদ নিয়ে আলোচনা করেছেন:  মুসলমান শব্দের দ্বিতীয় অর্থ যা প্রথম অর্থের সাথে মিলে যেতে পারে। একজন মুসলমান শিশু তার বাবা-মায়ের স্বীকারোক্তিমূলক পরিচয় গ্রহণের সাথে সাথে বিশ্বাসের সাথে সম্পর্কযুক্ত কার্য ও অনুশীলনের না করেই মুসলিম হয়ে যায়। তেমনি একজন ইহুদী তানখ বা হালচা পালন না করেও নিজেকে ইহুদি বলে পরিচয় দিতে পারেন। অমুসলিম সমাজগুলিতে, এই ধরনের মুসলমানরা ধর্মনিরপেক্ষ পরিচয় দিতে পারে। অটোমান শাসন এর অধীনে ইসলামে রূপান্তরিত হওয়া দাস ও তাদের বংশধর বসনিয়ান মুসলিমরা প্রার্থনা, মদ্যপান থেকে বিরত হওয়া, ব্যভিচার এবং বিশ্বের অন্যান্য অংশের মুসলমানদের সাথে যুক্ত অন্যান্য সামাজিক অনুশীলনগুলি করত না। সার্বস ও ক্যাথলিক ক্রোয়েস থেকে তাদের আলাদা করতে পূর্ব যুগোশ্লাভ সাম্রাজ্যবাদী শাসনের আমলে তাদের আনুষ্ঠানিকভাবে মুসলমান হিসাবে ঘোষণা দেওয়া হয়েছিল। লেবেল মুসলিম তাদের জাতিগততা এবং দলগত আনুগত্য প্রদর্শন করে, কিন্তু ধর্মীয় বিশ্বাস নয়। এই সীমিত প্রেক্ষাপটে (যা ইউরোপ এবং এশিয়াতে অন্যান্য মুসলিম সংখ্যালঘুদের ক্ষেত্রে প্রযোজ্য হতে পারে) ইহুদি নাস্তিক ও ইহুদী অজ্ঞতাবাদীদের মতোই মুসলমানদের মধ্যেও নিসন্দেহে নাস্তিক্যবাদ বা অজ্ঞেয়বাদ আছে। মুসলমানদের এই ধর্মনিরপেক্ষ সংজ্ঞা (কখনও কখনও সাংস্কৃতিক মুসলিম বা নামমাত্র মুসলিম বলা হয়) অবিতর্কিত। 
সাংস্কৃতিক মুসলিমরা তাদের আচার-আচরণ, চাল-চলন, চিন্তাধারা ও নৈতিকতার ভিত্তি হিসাবে ইসলামিক সাংস্কৃতিক ও ঐতিহ্যকে আখ্যায়িত করে। 
আবার সাংস্কৃতিক মুসলমানদের মধ্যেও তাদের চিন্তাধারা অনুযায়ী অনেক প্রকারভেদ আছে। তাদের রাজনৈতিক মতামত এবং ধর্মীয় মতামতের ভিন্নতার পরিপ্রেক্ষিতে তাদেরকেও একীভূত করে কোন একক গোষ্ঠী বলা যায় না।

সাংস্কৃতিক মুসলিম একটি ধারণা মাত্র যা এমন ব্যক্তিদের বোঝায় যারা মুসলিম হিসাবে নিজেদের পরিচয় দেয় তবে ইসলামের ধর্মীয়কার্য নিয়মিত করে না। তারা অনেক সময় ইসলামের কিছু নিয়ম মেনে চলে না। রক্ষণশীল ইসলামী সম্প্রদায়ের অনেক কর্মকাণ্ডের সমালোচনা তারা করে থাকে।

জনসংখ্যার উপাত্ত 
আজারবাইজানের মুসলমানদের প্রায় ১%, আলবেনিয়াতে ৫%, উজবেকিস্তানে ৯%, কাজাখস্তানে ১০%, রাশিয়াতে ১৯% এবং কসোভোতে ২২% মুসলিম মসজিদে সপ্তাহে এক বা একাধিকবার সালাত আদায় করে।

পিউ রিসার্চ সেন্টারের গবেষণায় উঠে এসেছে যে আলবেনিয়াতে মুসলমানদের মধ্যে মাত্র ১৭% এবং কাজাখস্তানের মুসলমানদের মধ্যে ১৮% মুসলমান তাদের জীবনে ধর্মকে অতিগুরুত্বপূর্ণ মনে করেন। 

একই গবেষণায় দেখা গেছে যে কাজাখস্তানে মুসলমানদের মধ্যে মাত্র ২%, আলবেনিয়াতে ৪%, কোসোভোতে ১০%, বসনিয়া ও হার্জেগোভিনাতে ১৪%, কিরগিজস্তানে ১৪%, উজবেকিস্তানে ১৬% এবং আজারবাইজানে ২১% মুসলমান দিনে পাঁচ ওয়াক্ত নামাজ আদায় করে।

আরও দেখুন 

 ইসলাম ও ধর্মনিরপেক্ষতা 
 আহলে হাদীস
 ইসলাম ও ধর্মনিরপেক্ষতাবাদ  
 হিন্দু সংস্কৃতি 
 নাস্তিকবাদ 
 ধর্মদ্রোহিতা

বহিঃসংযোগ

তথ্যসূত্র 

ইসলামি সংস্কৃতি
পাউল এরলিখ

পাউল এরলিখ (১৪ ই মার্চ ১৮৫৪ – ২০ আগস্ট ১৯১৫) নোবেল পুরস্কার বিজয়ী জার্মান-ইহুদি চিকিৎসক ও বিজ্ঞানী ছিলেন। তিনি রক্তবিজ্ঞান (হেমাটোলজি), অনাক্রম্যবিজ্ঞান (ইমিউনোলজি), এবং জীবাণুনিরোধক রাসায়নিক চিকিৎসা (অ্যান্টিমাইক্রোবাইল কেমোথেরাপি) নিয়ে কাজ করেছেন। তিনি ১৯০৯ সালে সিফিলিস রোগের প্রতিকার আবিষ্কার করার জন্য পুরস্কৃত হন। তিনি গ্র্যাম স্টেইনিং ব্যাকটেরিয়া থেকে পূর্ববর্তী কৌশল আবিষ্কার করেন। টিস্যু বিন্যাসের জন্য তিনি যে পদ্ধতিগুলি উন্নত করেছিলেন, সেগুলির মাধ্যমে রক্তের বিভিন্ন ধরনের কোষগুলির মধ্যে পার্থক্য করা সম্ভব হয়েছিল, যা অসংখ্য রক্তের রোগ নির্ণয়ের ক্ষমতা সৃষ্টি করেছিল।

তার গবেষণাগারটিতে সিফিলিস রোগর প্রথম কার্যকর ঔষধি চিকিৎসা আর্বসেনামাইন (সালভরসান) আবিষ্কার হয়েছিল, যার ফলে রাসায়নিক চিকিৎসা (কেমোথেরাপি) ধারণাটি শুরু ও নামকরণ করা হয়।

এরলিখ একটি ম্যাজিক বুলেট (ঔষধ) তৈরি করেছিলেন। তিনি ডিপথেরিয়া মোকাবেলা করার জন্য অ্যান্টিজারাম এর বিকাশের ক্ষেত্রে একটি নিষ্পত্তিমূলক অবদান রেখেছেন যা পরবর্তীতে থেরাপিউটিক ড্রাগ মানদণ্ডের একটি পদ্ধতি ধারণ করেছিলেন। 

১৯০৮ সালে তিনি অনাক্রম্যবিজ্ঞানে অবদান রাখার জন্য চিকিৎসাবিজ্ঞানে নোবেল পুরস্কার পান। তিনি পাউল এরলিখ ইনস্টিটুট (জার্মানি) এর প্রতিষ্ঠাতা এবং প্রথম পরিচালক যা এখন পাউল এরলিখ ইন্সটিটিউট নামে পরিচিত।

কর্ম জীবন
১৮৫৪ সালের ১৪ই মার্চ স্ট্রেহলেন সিলিয়া (বর্তমানে দক্ষিণ-পশ্চিম পোল্যান্ড)-এ জন্ম গ্রহণ করেন।

পাউল এরলিখ রোসা (উইগার্ট) এবং ইসমার এরিলিচের দ্বিতীয় সন্তান ছিলেন। তার পিতা ছিলেন স্ট্রেহেলেনের লিক্যুয়ার এবং রাজকীয় লটারি সংগ্রাহক।পোল্যান্ডের লোয়ার সিলিসিয়া প্রদেশটি প্রায় ৫০০০ অধিবাসীর একটি শহর ছিল।
তার দাদা হিমেন এরলিখ, মোটামুটি সফল পরিবেশক এবং ভেষজ ব্যবস্থাপক ছিলেন।  ইসমার এরলিখ স্থানীয় ইহুদি সম্প্রদায়ের নেতা ছিলেন।

প্রাথমিক বিদ্যালয়ের পরে, পাউল ব্রেস্লাউ -এ মাধ্যমিক স্কুল মারিয়া-ম্যাগডালেনেন-জিমেনাশিয়ামে উপস্থিত ছিলেন, যেখানে তিনি আলবার্ট নিসার এর সাথে পরিচিত হয়ে ছিলেন, যিনি পরে তার পেশাদার সহকর্মী হন।

স্কুলে পড়াকালীন তিনি (তার চাচাতো ভাই) কার্ল ওয়েগার্টের দ্বারা অনুপ্রাণিত হন, যিনি প্রথম মাইক্রোটোম এর আবিষ্কারক ছিলেন, তিনি মাইক্রোস্কোপিক টিস্যু পদার্থগুলির প্রক্রিয়া দেখে মুগ্ধ হয়ে গিয়েছিলেন। তিনি মেডিক্যাল স্টাডিজের সময় স্ট্রাসবুর্গ, ব্রেসলৌ বিশ্ববিদ্যালয়ে ও তার পরে ফ্রিবার্গের ইম ব্রেসগাউ এবং লিপজিগ এর বিষয়ে অধিকতর জানার আগ্রহকে ধরে রেখেছিলেন। ১৮৮২ সালে ডক্টরেট গ্রহণ করার পর তিনি চ্যারিটে থেরিট থিওডর ফ্রিকিক্সের অধীন সহকারী মেডিক্যাল ডিরেক্টর হিসাবে কাজ করেছিলেন, যিনি ক্লিনিকাল, হেমাটোলজি এবং কালার কেমিস্ট্রি (ডায়স) উপর মনোযোগ নিবদ্ধ করে পরীক্ষামূলক ক্লিনিকাল মেডিসিনের প্রতিষ্ঠা করেছিলেন।

তিনি ১৮৮৩ সালে নিয়েস্টাড এর সিনাগগে হেডভিগ পিংকাস (১৮৬৪-১৯৪৮) কে বিয়ে করেছিলেন। এই দম্পতির দুই কন্যা সন্তান, স্টিফ্যানি এবং মারিয়ানে।  হেডভিগ ছিলেন সর্বোচ্চ পিংকাস, যিনি নিয়েস্টাডেটর টেক্সটাইল ফ্যাক্টরির মালিক ছিলেন (পরে জিপিবি "ফ্রয়েক্স" নামে পরিচিতি লাভ করেন।

তথ্যসূত্র

১৮৫৪-এ জন্ম
১৯১৫-এ মৃত্যু
জার্মান জীববিজ্ঞানী
চিকিৎসাবিজ্ঞানে নোবেল পুরস্কার বিজয়ী
ইহুদি নোবেল বিজয়ী
জার্মান উদ্ভাবক
জার্মান নোবেল বিজয়ী
লাইপ্‌ৎসিশ বিশ্ববিদ্যালয়ের প্রাক্তন শিক্ষার্থী
হামবোল্ড বিশ্ববিদ্যালয়ের শিক্ষক
রয়েল সোসাইটির বিদেশি সদস্য
মৌলিক বিশ্লেষণ

অ্যাকাউন্টিং এবং অর্থায়নের মৌলিক বিশ্লেষণটি একটি ব্যবসার আর্থিক বিবৃতি বিশ্লেষণ (সাধারণত ব্যবসার সম্পদ, দায় এবং উপার্জন বিশ্লেষণ করা); স্বাস্থ্য; এবং প্রতিযোগী এবং বাজার । এটি অর্থনীতির সার্বিক অবস্থা এবং সুদের হার, উৎপাদন, উপার্জন, কর্মসংস্থান, জিডিপি, হাউজিং, উৎপাদন ও ব্যবস্থাপনা সহকারে বিবেচনা করে। ব্যবহার করা যেতে পারে যে দুটি মৌলিক পন্থা আছে: নিচে আপ বিশ্লেষণ এবং শীর্ষ ডাউন বিশ্লেষণ।  এই শর্তাদি অন্যান্য ধরনের এই ধরনের বিশ্লেষণ পার্থক্য করতে ব্যবহার করা হয় বিনিয়োগ বিশ্লেষণ যেমন পরিমাণগত এবং প্রযুক্তিগত ।

মৌলিক বিশ্লেষণ ঐতিহাসিক এবং বর্তমান তথ্য সংযোগে সঞ্চালিত হয়, যার লক্ষ্য হল আর্থিক পূর্বাভাস তৈরী। বিভিন্ন সম্ভাব্য উদ্দেশ্য আছে:

 একটি কোম্পানির স্টক মূল্যায়ন পরিচালনা এবং তার সম্ভাব্য মূল্য বিবর্তন পূর্বাভাস করতে; 
 একটি কোম্পানির ব্যবসা কর্মক্ষমতা অভিক্ষেপ (projection) করতে; 
 এর ব্যবস্থাপনা মূল্যায়ন এবং অভ্যন্তরীণ ব্যবসা সিদ্ধান্ত এবং / অথবা তার ক্রেডিট ঝুঁকি গণনা করতে। 
 শেয়ারের অন্তর্নিহিত মূল্য খুঁজে বের করতে।

দুটি বিশ্লেষণাত্মক মডেল 
কোন শেয়ার কত মূল্যে কেনা হবে তা যখন উদ্দেশ্য হয়, বিনিয়োগকারীগণ দুটি মৌলিক পদ্ধতির উপর নির্ভর করে:

 মৌলিক বিশ্লেষণ অনুযায়ী মনে করা হয় যে, নিকট ভবিষ্যতে বাজার সিকিউরিটিজের মূল্যমান সঠিক ভাবে নাও নির্ধারন করতে পারে, তবে শেষ পর্যন্ত "সঠিক" মূল্য অর্জিত হবেই। বেঠিক ভাবে মূল্যায়িত দামে সিকিউরিটিজ ক্রয় করে হয়তো সাময়িক সময়ের জন্য লাভ করা যেতে পারে, তবে ক্ষণকালে বাজার ঠিকই তার "ভুল" অনুধাবন করে এবং সিকিরিউটিজরে মূল্য পুনঃনির্ধারন করতে সক্ষম হয়। 
 প্রযুক্তিগত বিশ্লেষণ অনুযায়ী মনে করা হয় যে, সমস্ত তথ্য ইতোমধ্যে একটি সিকিউরিটিজের মূল্যমান নির্ধারনে প্রতিফলিত হয়েছে। মূল্য উঠানামায় বিনিয়োগকারীদের মানসিক প্রতিক্রিয়া স্বীকৃত মূল্য তালিকার প্যাটার্ন গড়ে তোলে। প্রযুক্তিগত বিশ্লেষকগণ ভবিষ্যতের মূল্য উঠানামা পূর্বাভাসের জন্য ঐতিহাসিক প্রবণতাগুলিও মূল্যায়ন করে।

মৌলিক বিশ্লেষণের প্রক্রিয়া 
মৌলিক বিশ্লেষণের প্রক্রিয়া হল একটি কোম্পানির আর্থিক বিবৃতি এবং অন্যান্য সর্বজনীনভাবে-উপলব্ধ তথ্যগুলিকে তার অন্তর্নিহিত মূল্য মূল্যায়ন করার জন্য দেখার প্রক্রিয়া।

এই প্রক্রিয়া তিনটি ধাপে বিভক্ত করা যেতে পারে:

1. আর্থিক বিবৃতি পর্যালোচনা করা: এই ধাপে একটি কোম্পানির আর্থিক স্বাস্থ্য সম্পর্কে বোঝার জন্য তার আয়ের বিবৃতি, ব্যালেন্স শীট এবং নগদ প্রবাহ বিবৃতি পর্যালোচনা করা জড়িত।

2. কোম্পানির ব্যবসায়িক মডেল এবং প্রতিযোগিতামূলক ল্যান্ডস্কেপ মূল্যায়ন করা: এই ধাপে কোম্পানির ব্যবসায়িক মডেলের দিকে নজর দেওয়া এবং এর দীর্ঘমেয়াদী সম্ভাবনার মূল্যায়ন করার জন্য এর প্রতিযোগিতামূলক ল্যান্ডস্কেপ মূল্যায়ন করা জড়িত।

3. স্টকের অভ্যন্তরীণ মূল্য অনুমান করা: এই চূড়ান্ত ধাপে বিভিন্ন মূল্যায়ন কৌশল ব্যবহার করে স্টকের অন্তর্নিহিত মূল্য অনুমান করা জড়িত।

তথ্যসূত্র 

 এমআইটি আর্থিক ব্যবস্থাপনা কোর্স নোট 
 মৌলিক বিশ্লেষণ নিয়ে কাজ

শেয়ার বাজার
পণ্য বাজার (অর্থশাস্ত্র)
মৌলিক বিশ্লেষণ
ফরেন এক্সচেঞ্জ বাজার
ডেরিভেটিভস (অর্থশাস্
পণ্যবাজার
অন্তরজ (অর্থ)
বৈদেশিক মুদ্রা বাজার
চুনারুঘাট সরকারি কলেজ

চুনারুঘাট সরকারি কলেজ বাংলাদেশের হবিগঞ্জ জেলার চুনারুঘাট উপজেলায় অবস্থিত একটি সরকারি কলেজ। এই কলেজটিতে উচ্চ মাধ্যমিক, স্নাতক (ডিগ্রি), ও স্নাতক (সম্মান) পড়ানো হয়।

ইতিহাস
বাংলাদেশের একটি প্রাচীনতম শীর্ষস্থানীয় ও ঐতিহ্যবাহী শিক্ষাপ্রতিষ্ঠান এটি। ১৬ ফেব্রুয়ারি ২০১৭ থেকে কলেজটি ঢাকা বিশ্ববিদ্যালয়ের অধিভুক্ত হয়। বাংলাদেশের একটি প্রাচীনতম শীর্ষস্থানীয় ও ঐতিহ্যবাহী শিক্ষাপ্রতিষ্ঠান। এটি বাংলাদেশের হবিগঞ্জ জেলার চুনারুঘাট উপজেলায় অবস্থিত। ১ মার্চ, ১৯৮০ সালে কলেজটি সরকারি করণ করা হয়।

শিক্ষা কার্যক্রম
চুনারুঘাট সরকারি কলেজে উচ্চ মাধ্যমিক ও স্নাতক (পাশ) শ্রেণিতে পাঠদান করা হয়। উচ্চ মাধ্যমিক ও ডিগ্রি শ্রেণিতে বিজ্ঞান, মানবিক ও ব্যবসায় শিক্ষা - তিনটি শাখায় শিক্ষার্জনের সুযোগ রয়েছে। উচ্চ মাধ্যমিক শ্রেণিতে ২২টি বিষয়ে পাঠদান করা হয় এবং স্নাতক (সম্মান) শ্রেণিতে ১২টি বিষয়ে শিক্ষাদান করা হয়।

বিভাগ ও অনুষদসমূহ

উচ্চ মাধ্যমিক  
এই কলেজে এস.এস.সি. পরীক্ষার ফলাফলের ভিত্তিতে একাদশ শ্রেণিতে  বিজ্ঞান, মানবিক ও ব্যবসায় শিক্ষা শাখায় ছাত্রছাত্রীদের ভর্তির সুযোগ দেয়া হয়। উচ্চ মাধ্যমিক পরীক্ষা (এইচ,এস,সি) কার্যক্রম সিলেট মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয়।

স্নাতক (পাশ) শ্রেণীতে পঠিত বিষয়/বিভাগ সমূহ 
স্নাতক (পাস) কোর্স
 বাংলা বিভাগ
 ইংরেজি বিভাগ
 বি.এ. (পাস) কোর্স
 ইতিহাস বিভাগ
 ইসলামের ইতিহাস ও সংস্কৃতি বিভাগ
 দর্শন বিভাগ 
 অর্থনীতি বিভাগ
 সমাজকল্যাণ বিভাগ
 রাষ্ট্রবিজ্ঞান বিভাগ
 ইসলামী শিক্ষা বিভাগ
বি.এস.এস. (পাস) কোর্স
 অর্থনীতি বিভাগ
 রাষ্ট্রবিজ্ঞান বিভাগ
 সমাজকল্যাণ বিভাগ
 ইতিহাস বিভাগ
 ইসলামের ইতিহাস বিভাগ
 ইসলামী শিক্ষা বিভাগ
 দর্শন বিভাগ
 বি.বি.এস (পাস) ব্যবসায় শিক্ষা কোর্স
 হিসাববিজ্ঞান বিভাগ
 ব্যবস্থাপনা বিভাগ
 মার্কেটিং বিভাগ
 অর্থনীতি বিভাগ

সহশিক্ষা কার্যক্রম 
শিক্ষার্থীরা পড়াশুনার পাশাপাশি বিভিন্ন শিক্ষামূলক কাজে নিজেকে সমৃদ্ধ করা সুযোগ রয়েছে।
 রোভার ডেন 
 সাংস্কৃতিক সংগঠন

অর্জন সমূহ
 চ্যাম্পিয়ন, প্রকল্প প্রদশর্ন, উপজেলা পর্যায়, ৪২ তম জাতীয় বিজ্ঞান ও প্রযুক্তি সপ্তাহ, ২০২১।

আরও দেখুন
 সরকারি কলেজ
 বেসরকারি কলেজ
 জাতীয় বিশ্ববিদ্যালয়

তথ্যসূত্র

হবিগঞ্জ জেলার মহাবিদ্যালয়
চুনারুঘাট উপজেলার শিক্ষাপ্রতিষ্ঠান
বাংলাদেশের সরকারি মহাবিদ্যালয়
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
১৯৭৩-এ প্রতিষ্ঠিত শিক্ষাপ্রতিষ্ঠান
১৯৭৩-এ বাংলাদেশে প্রতিষ্ঠিত
আমিনুল ইসলাম মিন্টু

আমিনুল ইসলাম মিন্টু (–১৮ ডিসেম্বর ২০২০) একজন বাংলাদেশী চিত্রসম্পাদক। সুদীর্ঘ কর্মজীবনে তিনি ৪ বার বাংলাদেশ জাতীয় চলচ্চিত্র পুরস্কার শ্রেষ্ঠ চিত্রসম্পাদক পুরস্কার লাভ করেন। আঘাত (১৯৮৬), অপেক্ষা (১৯৮৭), গরীবের বউ (১৯৯০) এবং অজান্তে (১৯৯৬) চলচ্চিত্রে কাজ করে তিনি এই পুরস্কার পান।

চলচ্চিত্রের তালিকা

পুরস্কার ও মনোনয়ন 
জাতীয় চলচ্চিত্র পুরস্কার

মৃত্যু 
আমিনুল ইসলাম মিন্টু ১৮ ডিসেম্বর ২০২০ সালে করোনাভাইরাসে আক্রান্ত হয়ে মৃত্যুবরণ করেন।

তথ্যসূত্র

বহিঃসংযোগ 
 

১৯৩০-এর দশকে জন্ম
বাংলাদেশী চিত্রসম্পাদক
শ্রেষ্ঠ চিত্রসম্পাদক বিভাগে জাতীয় চলচ্চিত্র পুরস্কার (বাংলাদেশ) বিজয়ী
২০২০-এ মৃত্যু
বাংলাদেশে কোভিড-১৯ বৈশ্বিক মহামারীতে মৃত্যু
বাংলাদেশী সম্পাদক
আল্যাঁ বাদিউ

আল্যাঁ বাদিউ (; জন্ম: ১৭ জানুয়ারি ১৯৩৭) হলেন একজন ফরাসি দার্শনিক, একল নর্মাল স্যুপেরিয়রের দর্শনের সাবেক সভাপতি এবং জিল দ্যলোজ, মিশেল ফুকো ও জঁ-ফ্রঁসোয়া লিয়তারের পাশাপাশি প্যারিস বিশ্ববিদ্যালয় ৮-এর দর্শন অনুষদের অন্যতম প্রতিষ্ঠাতা। বাদিউ সত্তা, সত্য, ঘটনা ও বিষয় ধারণাসমূহ নিয়ে এমনভাবে কাজ করেছেন যা তার মতে উত্তর-আধুনিক নয়, আবার নিছক আধুনিকতার পুনরাবৃত্তিও নয়। বাদিউ বিভিন্ন রাজনৈতিক সংগঠনের সঙ্গে জড়িত রয়েছেন এবং রাজনৈতিক ঘটনাবলি সম্পর্কে নিয়মিত মন্তব্য করে থাকেন। তিনি রাজনৈতিক শক্তি হিসেবে সাম্যবাদের প্রত্যাবর্তনের কথা বলেন।

তথ্যসূত্র 

বিপ্লব তাত্ত্বিক
১৯৩৭-এ জন্ম
ফরাসি মাওবাদী
জীবিত ব্যক্তি
২০শ শতাব্দীর ফরাসি দার্শনিক
সাম্যবাদী লেখক
ফরাসি সক্রিয়কর্মী
মাওবাদী তাত্ত্বিক
২০শ শতাব্দীর ফরাসি ঔপন্যাসিক
ফরাসি পুরুষ ঔপন্যাসিক
গণনাট্য

গণনাট্য, বা, গণনাট্য সংঘ হলো ব্যাপক প্রভাব বিস্তারকারী একটি নাট্যদল যেটি ১৯৩০ ও ১৯৪০-এর দশকে তৎকালীন ব্রিটিশ ভারতে গণনাট্য আন্দোলন শুরু করেছিল বাংলার গ্রামীণ জনপদে সামাজিক ও রাজনৈতিক নাটকের প্রসার ঘটানোর মাধ্যমে।

ইতিহাস 
গণনাট্য সংঘ ১৯৪১ সালে বেঙ্গালুরুতে গঠিত হয়।

ভূমিকা 

গণনাট্য মূলতঃ সমাজতান্ত্রিক ভাবধারার নাট্যকর্মীদের সমন্বয়ে গড়ে ওঠায় এটির মূল লক্ষ্য ছিলো তৃণমূলের গণমানুষকে নাট্যকলার মাধ্যমে সচেতন করে নিজেদের অধিকার আদায়ের বিভিন্ন আন্দোলনে সম্পৃক্ত করা। গণনাট্য আন্দোলন বাংলার নাট্যসাহিত্যের উপর প্রভাব বিস্তারের পাশাপাশি এখানকার জনমানসে সাংস্কৃতিক বিকাশও সাধন করেছে।

জড়িত ব্যক্তিবর্গ 

'৩০ ও '৪০-এর দশকে গড়ে ওঠা এই সাংস্কৃতিক সংগঠনটির সাথে যুক্ত ছিলেন তৎকালীন ব্রিটিশ ভারতের সাংস্কৃতিক পরিমন্ডলের প্রায় সকল নাট্যকর্মী এবং অভিনয় শিল্পিগণ। এই সংঘের সাথে জড়িত ব্যক্তিবর্গের মধ্যে উল্লেখযোগ্য কয়েকজন হলেনঃ বিজন ভট্টাচার্য, উৎপল দত্ত প্রমুখ।

তথ্যসূত্র

বহিঃসংযোগ 
 গণনাট্য আন্দোলন - একটি গবেষণা প্রতিবেদন।

১৯৪১-এ প্রতিষ্ঠিত
বাঙালি মঞ্চ নাট্যগোষ্ঠী
বাঙালি সংস্কৃতি
ভারতীয় থিয়েটারের সংগঠন
ঢাকা পরিবহন সমন্বয় কর্তৃপক্ষ

ঢাকা পরিবহন সমন্বয় কর্তৃপক্ষ একটি সরকারি সংস্থা যা রাজধানী ঢাকায় জনসাধারণের পরিবহনের সুবিধা প্রদান করে পাশাপাশি এটি ঢাকা বিভাগের বেশিরভাগ পরিবহন ব্যবস্থা সমন্বয়় করে। ঢাকা পরিবহন সমন্বয় কর্তৃপক্ষ পরিবহন শ্রমিক ইউনিয়ন ও পরিবহন মালিকদের মধ্যে মধ্যস্থতা করে থাকে।  সংশোধিত কৌশলগত পরিবহন পরিকল্পনার অধীনে পরিবহন অবকাঠামোতে যেকোন পরিবর্তনের জন্য ঢাকা পরিবহন সমন্বয় কর্তৃপক্ষের অনুমোদনের প্রয়োজন হবে।  ঢাকায় জন পরিবহন প্রকল্পের জন্যও এটি দায়ী।

ইতিহাস 
২২ সেপ্টেম্বর ২০১২ তারিখে ঢাকা পরিবহন সমন্বয় কর্তৃপক্ষ প্রতিষ্ঠিত হয়। এটি ১৯৯৮ সালে প্রতিষ্ঠিত ঢাকা পরিবহন সমন্বয় বোর্ডের সংশোধিত রূপ। এই কর্তৃপক্ষ গঠিত হয়েছিল ঢাকা পরিবহন সমন্বয় কর্তৃপক্ষ আইন-২০১২ অনুসারে। এই প্রতিষ্ঠান যেসব জেলায় সেবা প্রদান করে-
ঢাকা জেলা
গাজীপুর জেলা
মানিকগঞ্জ জেলা
মুন্সীগঞ্জ জেলা
নারায়ণগঞ্জ জেলা
এসব জেলার সিটি কর্পোরেশনসমূহের আঞ্চলিক অধিকার এই প্রতিষ্ঠানের রয়েছে।  ২০১৭ সালে এটি ঢাকায় র‍্যাপিড পাস চালু করে। বাংলাদেশ সড়ক পরিবহন কর্পোরেশন ও ওমামা বাসের উদ্যোগে স্মার্ট কার্ড পেমেন্ট সিস্টেম চালু করে।

পরিবহন সেবা পরিকল্পনা 
প্রধানমন্ত্রী শেখ হাসিনা ঢাকা দক্ষিণ সিটি কর্পোরেশন এবং স্থানীয় সরকার ও পল্লী উন্নয়ন (এলজিআরডি) কে ছয়টি বাস কোম্পানির অধীনে ঢাকার বাস সার্ভিস চালু করার নির্দেশ দিয়েছিল। এই উদ্যোগের স্বপ্নদ্রষ্টা ছিলেন আনিসুল হক, সাবেক মেয়র; ঢাকা উত্তর সিটি কর্পোরেশন।
এই পরিকল্পনা মোতাবেক সব বেসরকারি বাস অপারেটর ছয়টি কোম্পানির অধীনে আসবে এবং ২২ টি প্রধান রুটে বাস সার্ভিস পরিচালনা করবে। বর্তমানে বিদ্যমান ১০০টি বাস রুট এর থেকে বেশি উপযোগী হবে এবং যানজট নিরসণে ভূমিকা রাখবে।
বাস পরিষেবায় রুট চিহ্নিত করতে ছয়টি রঙ নির্ধারণ করা হয়- 
কমলা 
নীল 
মরুন
গোলাপী
বেগুনি
সবুজ
ঢাকা দক্ষিণ সিটি কর্পোরেশনের মেয়রের মতে, প্রস্তাবিত ছয়টি কোম্পানি বিভিন্ন রুটে মোট চার হাজার বাস চালাবে।  এই কারণে কর্তৃপক্ষ এই পরিষেবাটি নিয়ন্ত্রণে বিশাল মার্জিন কর্মচারী নিয়োগের পরিকল্পনা করেছে।  এছাড়াও এই প্রতিষ্ঠানের তৎপরতায় ঢাকা শহরের ট্রাফিক জ্যাম, সড়ক দুর্ঘটনা, পরিবহন বাসের ফিটনেস এবং অপ্রত্যাশিত পরিস্থিতি নিয়ন্ত্রণে রয়েছে।

তথ্যসূত্র 

ঢাকার পরিবহন
ঢাকা ভিত্তিক সংগঠন
২০১২-এ বাংলাদেশে প্রতিষ্ঠিত
বাংলাদেশের সরকারি সংস্থা
২০১২-এ প্রতিষ্ঠিত সরকারি সংস্থা